Županijska smotra LiDraNo 2025. Sisačko-moslavačke županije

**Izvješće Županijskoga povjerenstva za** **novinarski izraz – radijske emisije/radioigre**

Županijska smotra LiDraNo 2025. Sisačko-moslavačke županije održana je 6. ožujka 2025. godine u Hrvatskom domu Petrinja, a škola domaćin bila je Osnovna škola Dragutina Tadijanovića Petrinja.

**Organizacija i društveno-kulturni učinak**

Osnovna škola Dragutina Tadijanovića opravdala je povjerenje koje joj je ukazano kada je odabrana za školu domaćina izvrsnom organizacijom županijske smotre. Pripremna komunikacija i suradnja prije održavanja smotre s tajnicom Katarinom Grbešom bila je vrlo ugodna, promptna i konstruktivna. Domaćini i domaćice bili su izrazito ljubazni, uslužni i otvoreni te su uvelike zaslužni za činjenicu da je unaprijed previđeni i dogovoreni protokol ostvaren uspješno i bez poteškoća. Nakon ugodne dobrodošlice domaćina smotra je službeno otvorena nakon čega su uslijedili pojedinačni nastupi učenika i učenica osnovnih i srednjih škola.

U 11.30 održan je okrugli stol koji su održali sljedeći članovi Povjerenstva: Martina Grbeša, Spomenka Bešlić, Alenka Jug i Izidor Žugaj. Osim članova povjerenstva, okruglom su stolu prisustvovali učenici i mentori koji su predstavljali svoje radijske emisije, a kojima je Povjerenstvo iznijelo svoje opaske, konstruktivne kritike i preporuke za daljnji rad. Učenici i mentori imali su priliku iznijeti i svoja iskustva i komentare u opuštenoj i poticajnoj atmosferi.

U 14.30 prosudbena povjerenstva pročitala su izvješća za školske listove, radijske emisije i igre te literarne i novinarske radove i time su proglašena ostvarenja predložena za Državnu smotru LiDraNo 2025.

Cjelokupno ozračje smotre bilo je poticajno, prijateljsko i poučno, a domaćini su spremno doskočili izazovnom zadatku organizacije. Iznimno nam je drago da učenici i mentori i dalje, kao i proteklih godina, rade na poticanju i širenju kreativnosti.

Članovi Povjerenstva za radijske emisije Sisačko-moslavačke županije: Martina Grbeša, Spomenka Bešlić, Alenka Jug i Izidor Žugaj.